C 323/106
SK
Úradný vestník Európskej únie
26.8.2022
5.12.
EHSV sa domnieva, že rámec EÚ pre obmedzenie alebo zníženie emisií metánu v odvetví energetiky je dobrou myšlienkou.
Pozornosť by sa mala venovať tomu, aby sa zabezpečilo, aby boli požiadavky na monitorovanie v plynárenskom odvetví realizovateľné, napríklad pri meraní, vykazovaní a overovaní údajov o emisiách.
To by malo zahŕňať stanovenie primeraných lehôt na inšpekcie pre zariadenia s odlíšením podľa ich technického stavu a veku.
Zohľadniť by sa mali existujúce odvetvové iniciatívy na zníženie emisií (Partnerstvo pre emisie metánu z ropy a zemného plynu, OGMP), ako aj potreba stimulovať medzinárodnú spoluprácu v rámci iniciatív, ako je záväzok týkajúci sa metánu a Koalícia pre klímu a čisté ovzdušie. 5.13.
Veľká časť údajov o emisiách metánu z fosílnych palív sa v súčasnosti podhodnocuje EHSV víta návrhy týkajúce sa monitorovania, vykazovania a overovania (MRV), najmä pri ich uplatnení na predchádzanie únikom z plynovodov.
Zefektívniť a uprednostniť by sa mali iniciatívy, ako je Medzinárodné stredisko pre monitorovanie emisií metánu (IMEO), ako aj využívanie satelitných technológií na odhaľovanie takýchto únikov.
Postupy neodôvodneného odplyňovania a spaľovania by sa mali v EÚ zakázať.
Výnimky z tohto pravidla by sa mali obmedziť na mimoriadne situácie a situácie súvisiace s bezpečnosťou.
Pokiaľ ide o biometán, viaceré členské štáty EÚ už vykonali technické a regulačné opatrenia na monitorovanie a predchádzanie.
To by mohlo prispieť k posúdeniu emisií metánu počas využívania fosílnych plynov. 5.14.
EHSV si uvedomuje, že k väčšine únikov metánu dochádza mimo EÚ, pričom z tohto dôvodu je potrebné vykonávať a presadzovať dovoznú normu EÚ týkajúcu sa emisií metánu, pokiaľ ide o dovoz plynu.
V takejto dovoznej norme by sa mala stanoviť referenčná hodnota prijateľných emisií v predchádzajúcom stupni dodávateľského reťazca.
Táto norma by sa už mala vypracovať v rámci tohto nariadenia.
Okrem toho by sa malo zvážiť začlenenie emisií metánu v predchádzajúcom stupni dodávateľského reťazca do systému stanovovania cien CO2. 5.15.
Návrh na zníženie emisií metánu sa zameriava na energetický sektor.
EHSV opätovne poukazuje na význam emisií metánu z poľnohospodárstva.
Ako sa uvádza v stratégii Komisie pre metán, poľnohospodári by sa mali podporovať pri znižovaní emisií metánu.
Mohlo by to spočívať v tom, že by sa do spoločnej poľnohospodárskej politiky začlenil mandát ponúkať opatrenia zamerané na odmeňovanie poľnohospodárov za zníženia emisií metánu.
V Bruseli 19. mája 2022 Predsedníčka Európskeho hospodárskeho a sociálneho výboru Christa SCHWENG